उत्तरी कोलकाता में आज गिरे फ्लाई-ओवर का निर्माण करने वाली कंपनी आईवीआरसीएल के एक वरिष्ठ अधिकारी ने इस हादसे पर कहा है कि यह और कुछ नहीं बल्कि भगवान की मर्जी है । इस बीच, कंपनी के एक अधिकारी ने इस बात से इनकार किया कि हादसे के पीछे की वजह गुणवत्ता से जुड़ा या कोई तकनीकी मुददा था। हैदराबाद स्थित कंपनी के समूह प्रमुख (मानव संसाधन एवं प्रशासन) के पांडुरंग राव ने पत्रकारों को बताया, यह और कुछ नहीं बल्कि भगवान की मर्जी है । अब तक 27 सालों में हमने कई पुल बनाए हैं, लेकिन ऐसा कभी नहीं हुआ।